Mounddäischtert vum 27. Juli 2018

D**'Mounddäischtert vum 27. Juli 2018** war no der Mounddäischtert vum 31. Januar 2018 déi zweet a lescht Mounddäischtert am Joer 2018 an déi längst Mounddäischtert vum 21. Joerhonnert.

Wärend dem Passage vun iwwer sechs Stonnen duerch den Äerdschiet huet de Mound sech bal zentral duerch de Kärschiet vun der Äerd beweegt, an de Bluttmound gouf dofir besonnesch däischter. D'Totalitéit huet knapps eng Stonn an 43 Minutte gedauert.

Et war déi 38. Mounddäischtert vum 129. lunare Saroszyklus.

## Siichtbarkeet
De ganze Verlaf vun der totaler Mounddäischtert war an Ostafrika, a Süd- an an Zentralasien souwéi am Indeschen Ozean an an der Antarktis ze gesinn. Wärend dem Moundopgank war s'a Südamerika, Westafrika an an Europa a wärend dem Moundënnergank an Ostasien an an Australien ze gesinn.

### Europa
An Europa war den Iwwergank an den Hallefschiet (Zäitpunkt P1 = Ufank Penumbralitéit) net ze gesinn, well de Mound eréischt dono wéi en an de Kärschiet koum (Zäitpunkt U1 = Ufank Partialitéit) am Südosten opgoung. Bei de meeschten europäeschen Observatiounsphase war hien eréischt wärend der Totalitéit (nom Zäitpunkt U2) ze gesinn, well hien eréischt dunn héich iwwer dem Horizont stoung. De Maximum vun der Däischtert war um 22:22 Auer (MESZ = UTC + 2 Stonnen). De ganze Virgank vum Verloossen aus dem Äerdschiet konnt bei fräier Siicht vun 23:13 Auer (MESZ) observéiert ginn. Beim Moundënnergank war de Mound schonn nees als Vollmound ze gesinn.

## Observatioune vu verschiddene Plazen

2018 Lunar Eclipse.gif|Bildfolleg vun der Däischtert zu Athen, Griichenland
Lunar-set1_anim.gif|Bildfolleg vum Austrëtt aus dem Kärschiet zu Warschau, Polen
Лунное затмение 27 июля 2018 года в Екатеринбурге.ogv|Video vun der Mounddäischtert vu Jekaterinburg, Russland



Partial Lunar Eclipse of July 28, 2018.jpg|Observéiert zu Nanjing a China um 18:25 UTC
July 2018 lunar eclipse.jpg|Observéiert zu Athen a Griichenland um 18:52 UTC
Lunar Eclipse 2018.jpg|Observéiert zu Limassol op Zypern um 19:27 UTC
Лунное затмение в Ташкенте.jpg|Observéiert zu Tashkent am Usbekistan um 19:32 UTC
Maale Adumim 14 27-07-18 22-33.jpg|Observéiert zu Jerusalem an Israel um 19:33 UTC
Total eclipse davao.jpg|Observéiert zu Davao City op Mindanao/Philippines um 19:52 UTC
20180728 06-07 Chelsea, total lunar eclipse 10.jpg|Observéiert zu Victoria, an Australien um 20:07 UTC
July 2018 Lunar eclipse 22-34.png|Observéiert zu Gaborone am Botswana um 20:11 UTC
Zacmienie Ksiezyca lipiec2018.jpg|Observéiert zu Skołyszyn a Polen um 20:14 UTC
Lunar Eclipse 2018 07 27 2053.jpg|Observéiert zu Lonsee an Deutschland um 20:53 UTC
Blutmond.27.7.2018.RGB.nach.Austritt.aus.Kernschatten.jpg|Observéiert zu Berlin an Däitschland um 21:18 UTC
Lunar_eclipse_(29817704058).jpg|Observéiert an Däitschland um 22:01 UTC


## Gläichzäiteg Marsoppositioun

Gläichzäiteg mat der Mounddäischtert, bei där de Mound an Oppositioun zu der Sonn stoung, war och de Mars dee gutt sechs Grad ënner dem Mound stoung an Oppositioun zu der Sonn a sou ganz no bei der Äerd a bal an enger Linn mam Äerd-Mound-System.

De Mars stoung dobäi zimmlech no bei der Äerd an hat doduerch och méi eng grouss visuell Hellegkeet vu bal -3&nbsp;m. De visuelle Marsduerchmiesser (circa 24 Bousekonnen) war ongeféier 70-mol méi kleng wéi de visuelle Moundduerchmiesser (circa 29,5 Bouminutten).

Sou eng Konstellatioun vu gläichzäiteger Mound- a Marsoppositioun gëtt et nëmmen all 25.000 Joer.

## Um Spaweck

* Joerhonnert-Däischtert - Total Mounddäischtert vum 27.07.2018